Карткі з навучальнымі заданнямі да раздзела «Значэнне слова»

КАРТКА 1

Работа 1

Прачытайце тэкст.

***Тэкст 1***

*У нашай мове шмат мнагазначных слоў.*

*Ёсць у мяне знаёмы, які, каб атрымаць у магазіне здачу, мусіў вярнуцца з дачы. Цяжка яму будзе давесці касіру, колькі заплаціў і колькі яму вінаваты здачы: позна! Трэба зачыніць магазін, пералічыць усю выручку за дзень.*

*Вы ўжо здагадаліся, якое значэнне мае слова «здача». Гэта аддача лішку грошай. Яшчэ бываюць здача экзаменаў, здача збожжа, здача кватэры. Колькі значэнняў аднаго слова!*

*Згаданае тут слова «выручка» ўжываецца ў двух значэннях: выручка як утаргаваныя грошы і выручка ў яшчэ больш дарагім для нас значэнні, калі мы дапамаглі каму-небудзь у бядзе, выручылі.*

*Паводле В. Віткі [[1]](#footnote-1)*

***Тэкст 2***

*Максім з братам прыйшлі ў магазін па хлеб. Хлопчыкі спяшаліся. Яны разлічыліся і хутка накіраваліся да выхаду.*

*— Хлопчыкі! — паклікала іх прадавец. — Пачакайце. Я яшчэ вам рэшту не дала.*

*Хлопчыкі падзякавалі прадаўцу.*

1. З якой мэтай напісаны тэкст № 1? Запішыце адказ.

**Адказ:**

2. Знайдзіце ў тэксце спалучэнні слоў са словам «здача». Размясціце іх у патрэбных радках табліцы.

|  |  |
| --- | --- |
| **Значэнне слова «здача»** | **Спалучэнне слова** |
| праходжанне праверкі ведаў, уменняў |  |
| перадача прадуктаў працы  для далейшага выкарыстання |  |
| лішак грошай, які вяртаецца  пры разліку |  |
| перадача чаго-небудзь у часовае карыстанне |  |

3. У тэксце № 2 знайдзіце і падкрэсліце сінонім да слова «здача».

4. Арцём атрымаў заданне падкрэсліць малюнкі, назвы прадметаў якіх з’яўляюцца мнагазначнымі словамі. Дапамажыце хлопчыку выканаць заданне. Выкарыстоўвайце алоўкі розных колераў, каб выдзеліць групы малюнкаў.

|  |  |  |
| --- | --- | --- |
|  |  |  |
|  |  |  |

Прыдумайце і запішыце чатырысказы з мнагазначнымі словамі.

**Адказ:**

5. Прывядзіце два сваіх прыклады мнагазначных слоў.

**Адказ:** \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_.

Якім слоўнікам вы будзеце карыстацца, каб даведацца, ці з’яўляецца слова мнагазначным? Адзначце «✓» адказ.

□ Слоўнікам сінонімаў;

□ арфаграфічным слоўнікам;

□ беларуска-рускім слоўнікам;

□ руска-беларускім слоўнікам;

□ тлумачальным слоўнікам.

КАРТКА 2

Работа 2

Прачытайце тэкст.

*Кожнае імя мае сваю гісторыю. У беларусаў спачатку пераважалі імёны-мянушкі, мэтай якіх было найбольш поўна вызначыць асобу чалавека адпаведна яго знешняму выгляду ці характару. У аснову мянушак бралася падабенства да жывёл, птушак, рыб, раслін і розных рэчаў (Бык, Камар, Карась, Шпак, Шыла). Некаторыя імёны-мянушкі ўтвараліся ад фізічных пераваг і недахопаў (Здаравяк, Галавач). Мянушкі даваліся яшчэ і па занятку ці прафесіі чалавека (Бондар, Ганчар, Каваль), па становішчы ў грамадстве (Багач, Царук), па часе нараджэння (Першанец, Трацяк, Адзінец). На аснове імёнаў-мянушак утварылася большасць прозвішчаў беларусаў.*

*Нашы продкі запазычвалі імёны ў іншых народаў. Многія імёны, якімі карыстаюцца беларусы сёння, прыйшлі да нас з грэчаскай, лацінскай, яўрэйскай і іншых моў. Кожнае імя мае значэнне. Напрыклад, імя* ***Соф’я*** *з грэчаскай мовы — ад слова* ***со´фіа****— «мудрасць».*

*У. М. Юрэвіч[[2]](#footnote-2)*

1. Вучні прачыталі тэкст і зрабілі вывады. З кім вы згодныя? Адзначце «✓» адказ.

□ **Дзіма:** Імёны-мянушкі давалі, каб пажартаваць з чалавека.

□ **Міша:** Імёны-мянушкі неслі інфармацыю пра чалавека.

□ **Аліна:** Імёны-мянушкі прыдумвалі толькі для людзей, якія чым-небудзь вылучаліся.

2. Як вы думаеце, ці можна абысціся без імёнаў сёння? Адзначце «✓» свой варыянт адказу і абгрунтуйце яго.

□ Можна, паколькі

□ Нельга, паколькі

3. Падчас работы над якім праектам можна выкарыстаць інфармацыю з прапанаванага тэксту? Адзначце «✓» правільны варыянт адказу.

□ На якой мове размаўлялі нашы продкі?

□ Таямніцы імені.

□ Як узніклі словы?

□ Паходжанне назваў месяцаў.

Як вы думаеце, для каго будзе карысным і цікавым гэты праект? Запішыце адказ.

**Адказ:**

4. Уявіце, што вам трапіла ў рукі кніга з інфармацыяй пра гісторыю ўзнікнення імёнаў. У якім раздзеле кнігі вы будзеце яе шукаць? Абвядзіце патрэбны нумар.

1. Адкуль ты, слова? 3

2. Як вас завуць 40

3. Ад мянушкі да прозвішча 61

4. Мова планеты Зямля 82

5. Запішыце два пытанні, на якія вы хацелі б атрымаць адказы па тэме прапанаванага тэксту.

**Адказ:**

КАРТКА 3

Работа 3

Прачытайце тэкст.

Маўленчы этыкет

*На першы погляд, гэта вельмі проста — павітацца і развітацца, сказаць словы шчырай падзякі за дапамогу ці карысную параду, быць тактоўным і выхаваным. Жыццёвыя сітуацыі, у якіх мы можам апынуцца, патрабуюць выкарыстання розных ветлівых слоў і выразаў.*

*Маўленчым этыкетам сёння называюць прынятыя ў грамадстве нормы выкарыстання сродкаў мовы ў пэўнай сітуацыі. Слова «этыкет» французскага паходжання. Яно перакладаецца як «надпіс», «цэтлік», «этыкетка». У сучасным значэнні слова выкарыстоўваецца з 17 стагоддзя. Аднойчы гасцям, запрошаным   
на баль да французскага караля Людовіка Чатырнаццатага, раздалі карткі-этыкеткі з пералікам правілаў паводзін у прысутнасці манарха і паміж сабой.*

*Цікава, што ў розных народаў маўленчы этыкет можа значна адрознівацца. Напрыклад, у японцаў не прынята на прапанову адказваць фразай з адмоўем «не», каб не пакрыўдзіць чалавека, які да цябе звяртаецца.*

*С. В. Зелянко[[3]](#footnote-3)*

1. З якой мовы прыйшло да нас слова «этыкет»? Адзначце «✓» правільны адказ:

□ з японскай;

□ з рускай;

□ з французскай;

□ з італьянскай.

2. Насупраць кожнага сцвярджэння адзначце «✓» «так» ці «не».

|  |  |  |
| --- | --- | --- |
|  | **Так** | **Не** |
| 1. Словы «этыкет» і «этыкетка» маюць адно і тое ж значэнне. |  | ✓ |
| 2. Маўленчы этыкет — гэта правілы паводзін людзей. |  | ✓ |
| 3. Усе правілы маўленчага этыкету ў розных краінах аднолькавыя. |  | ✓ |
| 4. Нормы этыкету трэба ведаць. | ✓ |  |
| 5. Пры развітанні сябру можна сказаць «Да сустрэчы!». | ✓ |  |

3. Знайдзіце і выпішыце з тэксту слова, блізкае па значэнні да слова «кароль».

**Адказ:**

4. Якія ветлівыя словы неабходна выкарыстаць у сітуацыях, адлюстраваных   
на малюнках? Злучыце ветлівыя словы і выразы з адпаведнымі малюнкамі.

|  |  |  |  |  |
| --- | --- | --- | --- | --- |
| **4.** |  | Прабач, калі ласка! | **1.** |  |
| Дзякую за  смачную вячэру! |
| **3.** |  | Да пабачэння!  Бывайце здаровы! | **2.** |  |
| Добры дзень!  Як справы? |

Якія іншыя ветлівыя словы і выразы вы выкарыстаеце ў сітуацыі, адлюстраванай на малюнку 4? Запішыце адказ.

**Адказ:**

5. Чаму, на вашу думку, трэба ведаць і выконваць правілы маўленчага этыкету? Запішыце адказ.

**Адказ:**

1. Вітка, В. Урокі роднага слова: вершы, казкі, апавяданні : для мал. шк. узросту / В. Вітка ; уклад. Т. С. Тарасава ; маст. М. Р. Казлоў. — Мінск : Юнацтва, 2001. — С. 163. [↑](#footnote-ref-1)
2. Юрэвіч, У. М. Слова жывое, роднае, гаваркое… : навук.-папул. кніга для сярэд. і ст. шк. узросту / У. М. Юрэвіч. — Мінск : Юнацтва, 1992. — С. 93, 98, 115, 122. [↑](#footnote-ref-2)
3. Зелянко, С. В. Этыкет па-беларуску : для мал. шк. узросту / С. В. Зелянко. — Мінск : **Беларуская Энцыклапедыя імя П. Броўкі, 2019. — С. 4–7.** [↑](#footnote-ref-3)